# Opgave til SurveyXact

Opret et nyt spørgeskema i SurveyXact, hvor du så præcist som muligt skal indtaste nedenstående oplysninger, så du til slut ender med et brugbart spørgeskema.

**Opgave 1:**

Du bedes lave en velkomstside med nedenstående tekst. Teksten skal stå på en side for sig, og skal selvfølgelig være det første som respondenterne møder, når de skal udfylde spørgeskemaet.

Tilfredshedsundersøgelsen 2014

Studier og studiemiljø

**Spørgeskema til besvarelse blandt alle studerende på Aarhus School of Business and Social Sciences**

AU BSS arbejder hele tiden på at forbedre kvaliteten af sine studier og studiemiljøet på skolen.

Til dette formål har vi brug for at høre dine erfaringer med og opfattelse af AU BSS. Vi opfordrer dig derfor til at besvare spørgeskemaet. Din besvarelse vil have indflydelse på AU BSS’s fremtidige strategier og udvikling.

Du bedes besvare nedenstående spørgsmål med dit studium i tankerne.

På forhånd tak.

**Opgave 2:**

Man ønsker at vide, om der er en forskel i mænd og kvinders opfattelse af studiet, og derudover om man kan se en forskel på tilfredsheden ud fra hvilken studieretning, de studerende har valgt.

Til dette formål bedes du opstille et spørgsmål, hvor respondenten kan angive sit køn.

Under det første spørgsmål bedes du nu oprettet et nyt. Dette spørgsmål kan hedde: ”Hvad er din studieretning?”, og skal indeholde et kategorispørgsmål med følgende svarmuligheder: BA, BScB og HA.

Til hvert spørgsmål skal respondenten vælge en svarmulighed for at kunne komme videre. (validering)

**Opgave 3:**

Du skal nu oprette nedenstående spørgsmål på en side for sig selv.

Respondenten *skal* angive ét svar for at kunne fortsætte (Validering).

**3. Personlig udbytte  
  
Du bedes vurdere dit udbytte af studiet på Handelshøjskolen i forhold til den tid og de ressourcer du bruger på studiet.  
\***

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  |  |  |  |  |  | | --- | --- | --- | --- | --- | --- | --- | |  | Meget lav(t) |  | Neutral |  | Meget høj(t) | Ved ikke | | Fagligt udbytte af studiet i forhold til din egen indsats |  |  |  |  |  |  | | Din personlige kompetenceudvikling gennem studieforløbet |  |  |  |  |  |  | |

**Opgave 4:**

Vi er nu interesseret i at vide om respondenten skal læse sin kandidat på Aarhus Universitet. Hvis respondenten svarer nej til dette spørgsmål, vil vi gerne vide, hvor personen i stedet ønsker at læse den.

Spørgsmålet kan formuleres som: **”Ønsker du at læse din kandidat på Aarhus Universitet?”**. Spørgsmålet skal stå på en side for sig. Der skal på denne side oprettes en regel der bestemmer, at hvis respondenten svarer ”Ja”, sendes han/hun direkte til sidste spørgsmål (lav en aktivering). Hvis personen derimod svarer ”Nej”, skal han/hun have en mulighed for at angive, hvor kandidaten i stedet skal læses. (hint lav et tekst felt, hvor de kan angive, hvor de skal læse. Sørg for at det bliver udfyldt ved en validering).

**Opgave 5:**

Opret et kommentarfelt hvor respondenten har mulighed for at skrive en personlig kommentar i lighed med nedenstående. (Spørgsmålet skal oprettes på en side for sig selv, og vil være den sidste side i spørgeskemaet.)

**Har du yderligere kommentarer, du føler der er vigtige for at gøre BSS og dets studier bedre?**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Opgave 6:**

Spørgeskemaet er nu færdigt, og det ønskes at respondenten skal have en ”takke”-meddelelse efter at have afsluttet spørgeskemaet.

Opret sådan en med dine egne ord.

**Opgave 7:**

Definer sikkerhedsindstillingerne således det kun er personer der er inviteret pr. mail, som kan deltage i undersøgelsen.

Opret herefter en invitationsmail og udsend den til din personlige mailadresse.

Åben mailen og følg linket til spørgeskemaet. Udfyld det, og tjek derefter dataindtastningen i SurveyXact

**Opgave 8:**

Udfyld selv spørgeskemaet og prøv at lave dataudtræk i programmet.

Prøv herefter at køre survey’et igennem nogle gange, for dermed at få noget data, som kan behandles. Benyt linket i de udsendte mails.

Dernæst forsøg at eksporter dataene til SPSS og/eller Excel.